**АНАЛИЗ**

**ЗА ИЗПЪЛНЕНИЕТО НА ПРОФИЛАКТИЧНИТЕ**

**ИМУНИЗАЦИИ И РЕИМУНИЗАЦИИ ПРЕЗ 2021 Г. В РАЗГРАДСКА ОБЛАСТ**

През 2021 г. са извършвани всички видове имунизации и реимунизации, съобразно Имунизационния календар на страната, планирани през 2020 г. по Наредба № 15 (ДВ бр.45/2005 г.).

Обхватът на подлежащите през 2021 г. на задължителните имунизации и реимунизации е 79,92% (обхванати 16744 от подлежащите 20952 лица).

Общо изпълнението на имунизациите е 95,76% (обхванати 5551 лица от подлежащи 5797) и на реимунизациите 73,86% (обхванати 11193 лица от подлежащи 15155).

Анализът на необхванатите лица сред подлежащите по видове причини показва: най – голям брой са необхванатите в групата „други причини” – 3196, (главно за сметка на реимунизацията против ТД - 2636 необхванати поради миграция и неявили се).

Необхванати поради временни противопоказания са 967 лица.

**І. Мониторинг на извършените имунизации и реимунизации през 2021 г.**

**1. Против туберкулоза:**

1.1. Имунизация – обхват 99,25% от новородените, необхванати са 2 бебета, поради временни медицински противопоказания. Проверените бебета за белег след имунизация на 7 - 10 месечна възраст са 99,42% (непроверени са 4 бебета, от които 2 поради временни мед. противопоказания и 2 по други причини).

1.2. Реимунизация на 7 год. - обхватът е 88,07% от подлежащите.

Необхванати са 124 деца: 37 поради временни противопоказания и 80 поради миграция и 7 неявили се.

Анализът на туберкулиновата алергия на учениците при тестване с проба Манту показва, че относителния дял на децата с (-) проба Манту на 7 год. е 31,15% и се вгражда в средните показатели за страната през последните години.

**2. Против дифтерия – тетанус – коклюш – полиомиелит – хепатит Б – ХИБ, с шесткомпонентна ваксина:**

2.1 Имунизация – обхватът с ІІІ - ти прием ваксина ДТКаПиХепБХИБ е 95,03%, (707 лица) като необхванати са деца 98 (общо за І, ІІ и IІІ прием), от които поради временни мед. противопоказания – 80 и в миграция – 15 и неявили се 3.

**3. Против дифтерия – тетанус – коклюш – полиомиелит, с комбинирана четирикомпонентна ваксина:**

3.1 Имунизация – обхватът с III – ти прием е 100% (2 лица).

3.2. Реимунизация – 87,50% (932 лица), необхванати са 133 деца, от които 42 поради временни медицински противопоказания, 85 поради миграция и 6 по др. причини.

**4. Против дифтерия – тетанус – коклюш – полиомиелит – ХИБ, с петкомпонентна ваксина:**

4.1 Имунизация – обхватът с ІІІ-ти прием ваксина ДТКаПиХИБ е 100% - (44 лица).

4.2 Реимунизация – обхватът с петкомпонентна ваксина (завършен IV прием) е 94,25% - (688 лица). Необхванати са 42 деца, от които 33 поради временни мед. противопоказания, 7 в миграция и 2 неявили се.

**5. Против тетанус-дифтерия-коклюш (ТДКа):**

5.1 Реимунизация на 12 год. – с обхват 81,94% като необхванати са 262 деца, от които поради временни мед. противопоказания – 64 и миграция 190, неявили се – 8 лица.

**6. Против тетанус – дифтерия:**

6.1 Реимунизация с ваксина ТД на: на 17 год. – 75,61%, на 25 год. – 57,01%, на 35 год. – 58,61%, на 45 год. – 61,57%, на 55 год. – 60,68%, на 65 год. – 65,51%, на 75 год. – 69,63%, над 85 г. – 55,73%.

Не са обхванати поради временни медицински противопоказания 513 лица, поради миграция 2467 и неявили се – 169, общо 3149 лица.

**7. Против морбили – паротит – рубеола:**

7.1 Имунизация с триваксина на бебета, навършили 13 мес. възраст – обхват 92,37%(714 лица). Необхванати са 59 деца, от които 49 поради временни медицински противопоказания и 10 по др. причини.

7.2 Реимунизация с триваксина на 12 год. възраст – 83,41%(1031 лица). Необхванати са 205, от които 41 поради временни противопоказания, 160 в миграция и 4 неявили се.

7.3 Реимунизирани с триваксина лица на други възрасти – 7 лица (100%.).

**8. Против ВХ Б:**

8.1. Имунизация на децата до 1 год. възраст със завършен ІІІ прием – 100,00%(9 лица).

**9. Против пневмококови инфекции с конюгирана ваксина:**

9.1. Имунизация – обхватът с ІІІ - ти прием е 92,34%(434 лица), като необхванати са 82 деца (общо за І, ІІ и IІІ прием), от които поради временни мед. противопоказания са 67, поради миграция – 12 и неявили се – 3.

9.2. Реимунизация – (завършен IV прием) е 92,13%(515лица). Необхванати са 44 лица, от които поради временни мед. противопоказания – 34, поради миграция 7 и други причини – 3.

**10. Целеви имунизации и реимунизации.**

**10.1. Против бяс:**

- имунизация за следекспозиционна профилактика на травматизирани лица от животни - 63 лица.

**10.2. Против коремен тиф и паратиф:**

10.2.1.Имунизация – няма имунизирани лица.

10.2.2.Реимунизация – няма имунизирани лица.

**11. С препоръчителни имунизации и реимунизации са обхванати:**

- 2 имунизирани лица с ваксина против ВХ Б с първи прием, 2 лица с втори прием и 1 лице с трети прием.

- 278 лица имунизирани с ваксина против грип и 1653 лица по националната програма.

- имунизирани лица на 12 год. възраст с ваксина против човешки папиломен вирус с първи прием – 15, втори прием –19.

- имунизирани лица на 13 год. възраст с ваксина против човешки папиломен вирус с първи прием – 2, втори прием – 4; трети прием – няма имунизирани.

- 481 лица (обхванати с 1 прием) с ваксина против ротавирусни инфекции и 469 (обхванати с 2 прием);

- 61 лица (обхванати с 1 прием) с ваксина против ротавирусни инфекции и 55 (обхванати с 2 прием) и 45 деца (обхванати с 3 прием);

- 1973 лица с ТАП при нараняване.

**- имунизирани лица с ваксина против коронавирус:**

- 2559 лица (обхванати с 1 прием) с ваксина АстраЗенека и 2383 (обхванати с 2 прием);

- 1096 лица (обхванати с 1 прием) с ваксина Модерна, 965 (обхванати с 2 прием) и 18 лица (обхванати с 3 прием - бустерна доза);

- 17550 лица (обхванати с 1 прием) с ваксина Пфайзер, 16350 лица (обхванати с 2 прием) и 1020 лица (обхванати с 3 прием - бустерна доза);

- 4446 лица имунизирани с ваксина Янсен.

**12. Приложени гамаглобулини и серуми.**

Няма приложени.

**ІІ. Заболели от ваксинопредотвратими инфекции през 2021 г.**

Няма регистрирани заболели лица от морбили, паротит, рубеола и коклюш.

**ІІІ. По отношение осигуряването на хладилната верига.**

При проверките в обектите не са констатирани пропуски.

**ІV. Нежелани реакции след ваксинации** – няма съобщени.

**V. Дейност на комисията за освобождаване от имунизации и реимунизации по трайни медицински противопоказания.**

За освобождаване от имунизации и реимунизации функционира областна специализирана комисия в състав: педиатър, невролог, инфекционист и епидемиолог, съгласно заповед на директора на РЗИ.

Заседанията на комисията се провеждат ежемесечно в определен ден (сряда) от 14.00 часа. На освободените лица се издава удостоверение в 2 екземпляра. Дейността на комисията се документира в 2 журнала, съответно за разгледаните и обсъдени случаи и за освободените по трайни медицински противопоказания. През 2021 г. са представени 8 лица за консулти и освобождаване от имунизации. Няма освободени лица по трайни медицински противопоказания.

**VІ. Дейност на имунизационен кабинет на РЗИ.**

В имунизационен кабинет по график работи гл. инспектор от дирекция НЗБ и лекар – ДД НЗБ.

В имунизационен кабинет са имунизирани 337 лица, с препоръчителни имунизации, както следва:

- против сезонен грип - 4 лица.

**- имунизирани лица с ваксина против коронавирус:**

- 33 лица (обхванати с 1 прием) с ваксина АстраЗенека и 32 лица (обхванати с 2 прием);

- 46 лица (обхванати с 1 прием) с ваксина Пфайзер, 50 лица (обхванати с 2 прием) и 82 лица (обхванати с 3 прием - бустерна доза);

- 90 лица имунизирани с ваксина Янсен.

Издадени са 26 имунизационни свидетелства.

От 264 новородени, проследени за избор на ОПЛ са 259.

**VІІ. Дейност по програмата на СЗО за ерадикация на полиомиелита.**

Болничните отделения, в които се извършва епидимиологичен надзор на ОВП в трите болници на територията на област Разград са: 3 ДО, 3 НО, 1 ОИБ. През 2021 г. са осъществени 48 проверки по ОВП в лечебните заведения за болнична помощ.

През отчетния период са регистрирани два случая на ОВП на деца до 15 - год. възраст. Двете деца са с отрицателни резултати за ентеровируси от фекалните проби. Децата са с редовен имунизационен статус против полиомиелит. Заболелите са преминали контролни прегледи 60 дни след заболяването. Изпратени в МЗ са изискващите се документи.

**VІІІ. Анализ на изразходваните биопродукти.**

Раздаването на ваксините на ОПЛ е осъществявано ежедневно, съобразено с подлежащите на обхват контингенти, дадените указания на МЗ и получените в РЗИ количества ваксини. През отчетната година не са бракувани биопродукти.